《秋晚杂书三十首》
元代·方回

人言太白豪，其诗丽以富。
乐府信皆尔，一扫梁隋腐。
余编细读信，要自有朴处。
最于赠答篇，肺腑露情愫。
何至昌谷生，一一雕丽句。
亦焉用玉溪，纂组失天趣。
沈宋非不工，子建独高步。
画肉不画骨，乃以帝闲故。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩信疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。